اردنون عقبه لیمانیندا یوکله‌مه سیراسیندا دۆشن تانکرین پاتلاماسی نتیجه‌سینده سیزان زهرلی گازدان ۱۲ نفر حیاتینی ایتیردی، ۲۶۰ نفر ایسه یارالاندی.
اردن اولوسال گوونلیک و بحران یؤنه‌تیمی مرکزیندن وئریله‌ن یازیلی آچیقلامادا، عقبه لیمانیندا زهرلی گاز دولو بیر تانکرین دۆشه‌رک پاتلاماسی نتیجه‌سینده گاز سیزماسینین میدانا گلدیگی بیلدیریلدی.
آچیقلامادا، حادثه‌ده آرالاریندا اردنلو و خارجیلرین ده اولدوغو ۱۲ نفرین اؤلدوگو، ۲۶۰ نفرین یارالاندیغی، ۱۲۳ نفرین ایسه خسته‌خانالاردا معالیجه آلتینا آلیندیغی قید ائدیلدی.
لیمانداکی گاز سیزماسیندان سونرا تهلوکه‌لی ماده اوزمانلارینین حادثه یئرینده لازیم اولان آراشدیرمالاری ائتدیکلری، پاتلامادان سونرا بؤلگه‌نین بوشالدیلدیغی بیلدیریلدی.
